open-index/open-wikipedia-markdown huggingface dataset:
Коралина (филм)

***Коралина*** () — американски цртан филм од 2009 година, во режија на Хенри Селик. Филмот е заснован според истоимената повест на Нил Гајман. Филмот својата американска премиера ја имал на 6 февруари 2009 година, а светската премиера неколку недели подоцна. Во 2010 година, филмот бил номиниран за наградите „Златен глобус“ и „Оскар“ за најдобар анимиран филм.

## Синопсис
Коралина Џонс (гласот го позајмува Дакота Фенинг) е темпераментна и љубопитна единаесетгодишна девојка, која секогаш е подготвена за авантура. Неодамна со родителите се преселила од Мичиген во една стара, осамена куќа. Бидејќи ѝ недостасуваат пријателите, а нејзините родители се зафатени со своите работни обврски, таа постојано се обидува да најде нешто возбудливо во својата околина. Така, Коралина го запознава Виби Ловат, момче од соседството кој ја нервира, а потоа ги посетува и своите стари соседи, ексцентричните британски глумици и Русинот Бобински, кој тренира глувци за да направи циркуска претстава. Еднаш, Виби ѝ подарува на Коралина кукла, која неверојатно личи на неа, само што има копчиња наместо очи.

Еднаш, на ѕидот од својата соба, Коралина открива скриена врата. Откако поминува низ тунелот зад вратата, таа открива паралелна верзија на својот живот, запознавајќи ги своите втори родители, кои имаат копчиња наместо очи. Во твој паралелен свет е многу поинтересно и таа започнува секоја ноќ да оди таму, сè додека не се соочува со страшната вистина: нејзината „друга“ мајка (гласот на Тери Хечер), всушност, е вештерка која ги заробува душите на луѓето од вистинскиот свет, ставајќи им копчиња наместо очи. Кога Коралина сака да побегне од тоа проколнато место, вештерката ја заклучува во една соба, каде Коралина ги здогледува душите на три дечиња, заробени од вештерката. Со помош на необичниот црн мачор, Коралина успева да побегне во својот свет, каде согледува дека исчезнале нејзините родители. Таа сфаќа дека нив ги грабнала вептерката и затоа се враќа кај неа, предизвикувајќи ја на една игра. Иако е изложена на безброј смртоносни опасности, Коралина успева да ги пронајде очите на заробените дечиња, а потоа, борејќи се со вештерката, успева да ги ослободи родителите и да побегне во својот свет. Меѓутоа, опасноста не е завршена, зашто во нејзината соба доаѓа шаката на вештерката (со игли наместо коски) која ја брка Коралина. Најпосле, Коралина и Виби ја туркаат шаката во стариот бунар.

## Глумечка екипа

|-
|Дакота Фенинг || Коралина Џонс
|-
|Тери Хачер || Мел Џонс
|-
|Џон Хоџман || Чарли Џонс
|-
|Кеит Дејвид || мачката
|-
|Роберт Бејли Помладиот || Виви Ловат
|-
|Џенифер Сандерс || г-ѓа Спинк
|}

## Наводи

## Надворешни врски
* Официјално мрежно место
* IMDb
* Rotten Tomatoes

Категорија:Филмови од 2009 година
Категорија:Цртани филмови
Категорија:Филмови на англиски јазик
Категорија:Филмови засновани на книги
Категорија:Филмови на Хенри Селик
Категорија:Филмови со Дакота Фенинг
Air Via

**Air VIA** е бугарска авиокомпанија со седиште во Варна, Бугарија. Најчесто оперира на сезонски чартер летови. Главни бази на авиокомпанијата се аеродромите во Софија и Варна. Заедно со Bulgarian Air Charter тие се најголемите тур оператори од Бугарија.

## Историја
Авиокомпанијата беше основана и ги започна своите операции во 1990 година од аеродромот во Варна користејќи комплетно нов Туполев Ту-154 авион. Беше регистрирана од страна на Бугарски инвеститори, и во моментов има 142 вработени.
Во декември 2003 беше објавено дека компанијата е заинтересирана за 10 Туполев Ту-214 авиони, но на крај сепак се одлучија за авиони од типот Airbus A320.
[thumb|left|Air VIA [Airbus A320-232 ]]

## Одредишта
*  Бугарија
** Бургас (Аеродром Бургас)
** Софија (Аеродром Софија)
** Варна (Аеродром Варна)
*  Германија
** Берлин (Аеродром Берлин Шонефелд)
** Берлин (Аеродром Берлин Тегел)
** Бремен (Аеродром Бремен)
** Келн (Аеродром Келн)
** Дортмунд (Аеродром Дортмунд)
** Дрезден (Аеродром Дрезден)
** Диселдорф (Аеродром Диселдорф)
** Ерфурт (Аеродром Ерфурт)
** Франкфурт (Аеродром Франкфурт)
** Хамбург (Аеродром Хамбург)
** Хановер (Аеродром Хановер)
** Лајпциг (Аеродром Лајпциг)
** Минхен (Аеродром Минхен)
** Минстер (Аеродром Минстер)
** Нирнберг (Аеродром Нирнберг)
** Падерборн (Аеродром Падерборн)
** Росток (Аеродром Росток)
** Саарбрикен (Аеродром Саарбрикен)
** Штутгарт (Аеродром Штутгарт)
*  Грција
** Атина(Аеродром Атина)
*  Ирска
** Корк (Аеродром Корк)

## Флота
Флотата на Air VIA се состои од 4 Airbus A320 авиони.

## Надворешни врски

* Air VIA
* Air VIA Флота

Категорија:Авиопревозници
Категорија:Сообраќајот во Бугарија
Блажо Тодоровски

**Блажо Тодоровски - Чичето** (с. Ресава, Кавадаречко, 13 април 1902 - с. Никодим, 16 јуни 1943) — македонски комунист, учесник во НОБ. Прогласен посмртно за народен херој на 11 октомври 1953 година.

## Животопис
Блажо Тодоровски е роден во селото Ресава, во сиромашно селско семејство. Работел по нивите, но и како аргат кај побогатите семејства во Кавадарци.  Се приклучил на комунистичкото движење и зел активно учество на изборите во 1938 година, агитирајќи за опозицијата.

## Учество во НОБ
Веднаш по окупацијата на Југославија се поврзал со партиската организација во Кавадаречко, и во летото на 1941 година станал член на КПЈ. Во декември 1942 година ги примил партизаните од разбиениот Велешки одред, а во април 1943 самиот им се приклучил на партизанските групи кај Полошкиот манастир, од кои е формиран Тиквешкиот одред „Добри Даскалов“. Бил избран за негов заменик-командант. Се истакнал во борбите кај селата Ресава, Гарниково, Бојанчиште и Драдња.

На 7 јуни 1943 ударната група на чело со Блажо Тодоровски-Чичето извршила напад на стационираните бугарски сили во село Никодин, нанесувајќи му тешки загуби на бугарскиот окупатор. Во жестоките престрелки на 16 јуни 1943 година Блажо Тодоровски бил тешко ранет, па другарите го извлекле од боиштето. По неколку дена, Блажо Тодоровски им подлегнал на раните.

За народен херој бил прогласен на 11 октомври 1953 година.

## Наводи

Категорија:Учесници во НОБ
Категорија:Македонски комунисти
Категорија:Народни херои на Југославија
Категорија:Жртви на Бугарската окупација на Македонија во Втората светска војна
Категорија:Народни херои на Југославија од Македонија
Георги Урдов

**Георги Урдов - Џоџо** — македонски национален деец од Егејскиот дел на Македонија. Роден е во градот Воден во 1914 година. Како млад се приклучил на работничкото движење, а е член на КПГ од 1935 година. Учествувал во сите работнички демонстрации во Воден. Втори политички комесар на Окружниот комитт на КПГ за Воденско. Од јуни 1944 година е комесар на Воденскиор баталјон на ЕЛАС, како и заменик командант на првата македонска бригада во Грција. Учествува во основањето на НОФ. Загинал како член на штабот на ДАГ за средна и западна Македонија во јуни 1947 година за време на големиот напад на монархофашистичката војска на планината Пиерија.

## Извори
* Македонска енциклопедија, МАНУ, Скопје 2009 , стр. 1534

Категорија:Луѓе од Воден
Категорија:Родени во 1914 година
Категорија:Починати во 1947 година
Категорија:Македонски партизани
Категорија:Грчки партизани
Категорија:Личности од Грчката граѓанска војна
Знаење (филм)

**Знаење** (англиски: *Knowing*) е американски научна фантастика – филм од 2009 год. Алекс Пројас докажаниот холивудски режисер со египетско потекло беше избран за режисер на овој научно фантастичен акциски трилер. Сценариото го напиша Роберт Даглас Пирсон а како главен во глумечката екипа се појавува Николас Кејџ. 
## Синопсис
Режисерот нѐ враќа 50 години наназад, во 1958 година кога се случува еден чуден настан на свечената училишна церемонија. Учениците добиваат задача да нацртаат слики кои подоцна ќе бидат сместени во временска капсула. Но една мистериозна девојка наместо да црта, пишува бројки. По педесет години група ученици ја истражуваат содржината на капсулата, а листот со бројки завршува во рацете на младиот Калеб Костлер. Неговиот татко, професорот Џон Костлер само што ќе го погледне листот ќе сфати дека тоа е енкриптирана порака со датуми и координати на сите поголеми катастрофи кои се имаат случено во изминатите 50 години, како и предвидување за голема катастрофа која допрва ќе дојде. Џон тогаш ќе се обиде да ги предупреди властите, но тие не му веруваат.  Така, тој решава самиот да преземе нешто бидејќи сосема е сигурен во вистинитоста на кодираната порака.

## Глумечка екипа

## Филмски критики
## Надворешни врски
* Официјално мрежно место 
* Семрежна филмска база на податоци
* Ротен Томатоес

Категорија:Филмови од 2009 година
Категорија:Американски филмови
Категорија:Научнофантастични филмови
Категорија:Филмови на англиски јазик
Категорија:Филмови со Николас Кејџ
Аеродром Дортмунд

**Аеродромот во Дортмунд** (IATA: DTM, ICAO: EDLW) е меѓународен аеродром во Дортмунд, Германија. Слоганот на аеродромот е Näher als man denkt (Поблиску отколку што мислиш). Капацитетот на аеродромот е околу 2,5 милиони патници во 2008 низ аеродромот поминаа околу 2,3 милиони патници.

## Историја

Аеродромот, оригинално започна со сервис во 1925 година, од страна на Aero Lloyd, со летови кон Париз. Заклучно со сезоната 1927/28, аеродромот оперираше 2589 летови годишно. За време на Втората светска војна, аеродромот беше користен како Германска воздушна база, и повремено беше користен од Британските Кралски воздушни сили. Аеродромот беше под контрола на Британските воени сили до 1990.

## Слаб почеток

Во декадите по втората светска војна, аеродромите во Диселдорф и Келн/Бон беа доминантни комерцијални аеродроми ви Рин - Рур околијата. Дополнително, аеродромите во Хановер и Оснабрик исто така имаа мал удел во комерцијалниот воздушен сообраќај во тој регион. 
Комерцијалниот сервис започна повторно во 1979 година со дневни летови кон Минхен, Нирнберг и Штутгарт. По обединувањето на Германија, Дрезден, Лајпциг, Берлин и Лондон беа додадени во списокот на одредишта.

## Обнова

При крајот на 2000 година, аеродромот доживува драстично зголемување на авиосообраќајот. Во 90-тите години, сообраќајот најмногу бепе ограничен на неколку одредишта низ Германија, но во денешно време најголем дел од сообраќајот им припаѓа на нискобуџетните компании кои оперираат кон бизнис центри и познати туристички одредишта.

EasyJet го направи аеродромот своја централа, како и Germanwings во 2007 година.

## Транспорт до аеродромот

Аеродромот Дортмунд е опслужен со автобус од Железничката станица во Дортмунд.


Слика:Dortmund1.jpg
Слика:Dortmund2.jpg
Слика:Dortmund3.jpg


## Иднина

Главниот план ги содржи следниве планови за иднина:

* Зголемување на работното време до 23:00, со додатен еден час навечер и наутро како исклучок
* Издолжување на пистата на 2800 метри
* Проширување на терминалот
* Подобрување на транспортот до аеродромот
* Директно поврзување на аеродромот со јавниот транспорт

## Авиокомпании и одредишта

* Air Via (Бургас, Варна)
* Bulgarian Air Charter (Бургас, Варна)
* EasyJet (Барселона, Будимпешта
* Germanwings (Истанбул Сабиха Гокчен, Минхен, Палма де Мајорка, Сплит)
* Ostfriesische Lufttransport (Херингсдорф)
* Sky Airlines (Анталија)
* SunExpress (Анталија)
* Wizz Air (Букурешт Банеаса, Клуж, Гдањск, Катовица,Киев, Лавов, Познањ, Софија, Тимисоара, Варшава)

Категорија:Аеродроми во Европа
Категорија:Аеродроми во Германија
Категорија:Дортмунд
Закинтос

мини|260 п|десно|Јужниот, попитом дел на Закинтос
мини|260 п|десно|Пристаниште на островот
**Закинтос** ( (), ) ― трет по големина од седумте најголеми Јонски Острови. Лежи во јужниот дел на Јонското Море, кое е дел од Средоземното Море. Има површина од 410 км2, а должината на крајбрежјето е околу 123&nbsp;км. Островот е именуван по Закинтос, синот на легендарниот аркадиски шеф Дарданус. Името, како сите слични имиња кои завршуваат на -нтос, е предмикенско или пелазгиско по потекло. Закинтос има многу развиен туристички сектор.

## Општини

## Население
* 1900: 42.000
* 1981: 30.011
* 1991: 32.556 (островот), 13.000 (градот)
* 2001: 38.596

## Галерија

Слика:Agios Sostis Island, Zakynthos, Greece 03.jpg|Островот Св. Спас, Закинтос.
Слика:Zakynthos-Hafen.jpg|Пристаништето во Закинтос.
Слика:Navag.jpg|Навагио, една од најпознатите плажи на Закинтос.
Слика:Zakynthos Town, Zakynthos island, Greece.jpg|Градот Закинтос.


## Наводи

Категорија:Острови во Грција
Категорија:Јонски Острови
Категорија:Окрузи во Грција
Категорија:Општини во Грција
Магија (серија)

**Магична Привлечност** (шпански јазик: *Sortilegio*) е мексиканска теленовела. Ова е всушност адаптација на мексиканската теленовела од 1985 серијата „Tu o Nadie“. Римејкот ѝ падна чест да го работи Карла Естрада со популарна глумечка екипа меѓу кои се: Жаклин Бракамонтес, Вилијам Леви, Габриел Сото, Шантал Андер, Даниела Ромо и др.

## Дејство
Антонио Ломбардо, успешен стопанственик ненамерно се заљубува во Викторија, жената на неговиот најдобар пријател, Самуел. Од тој однос се родиле Бруно и Ракел, но Антонио не успева да ги запознае поради тоа што Самуел заминува со Викторија за Европа уште пред да се родат децата. Неколку години подоцна, Антонио и Викторија се среќаваат повторно, и овој пат двајцата сакаат да стапат во брак и заедно да живеат покрај Бруно, Ракел и Алекс, син на Антонио од својата почината сопруга, Адријана. Децата растат без да ја знаат вистината за нивниот биолошки татко. Бруно апсолутно го одбива Алекс, сметајќи го премногу агресивен и примитивен, па нивниот однос и не е баш најдобар.

Антонио, разочаран од бунтовните и неодговорните ставови на Бруно и Ракел, за свој единствен наследник го именува Алекс. Откако го прави тоа тој ѝ ја сооштува веста на Викторија, па тие двајца влегуваат во остра кавга. Изненадно, Антонио умира, па Алекс е оставен сам да се грижи за фамилијата Ломбардо и да ја поднесува омразата која демнее врз него.

Бруно запознава убава и едноставна девојка од провинцијата, Марија Хосе, и ѝ нуди брак само поради тоа што сака да го уништи Алекс, и се претставува во негово име. Откако по несреќата која тој му ја намести, Алекс го прогласуваат за мртов, а всушност е ранет, вистината излегува на виделина кога Алекс се појавува жив и ги изненадува сите особено Бруно. Неговата вдовица, сега мора да се справи со фактот дека нејзиниот маж е повторно жив и дека не се сеќава дека бил женет пред да доживее несреќа. Но, по игра на случајноста, Алекс кој е изненаден од фактот дека е венчан и дека има сопруга, доживува неверојатна љубовна магија кон својата “нова” сопруга.

Но, љубовта на двајцата ќе биде следена од злобните игри на негативците Бруно и Маура, чија единствена цел е да им ги уништат животите и да ја уништат нивната магија.

## Улоги

## Надворешни врски
* Официјално мрежно место 

Категорија:Мексикански телевизиски серии
Категорија:Теленовели
Сики

мини|251x251пкс|Сики во Златниот храм во Амрицар
**Сики** (еднина: *сик*; , sikkh) — луѓе поврзани со сикизмот, монотеистичка религија што настанала во XV век во регионот Пенџаб на Индискиот Потконтинент, врз основа на откровенијата на Гуру Нанак. Поимот *сик* потекнува од зборот *сисја* (, śiṣya), што значи „следбеник“ или „ученик“.

Машките Сики обично го користат *Синг* („лав“) како средно име или презиме, иако не сите Синзи се нужно Сики. На сличен начин, жените Сики го користат името *Каур* („принцеза“) како средно име или презиме. Сиките кои поминале *ханде-ки-пахул* („крштевањето со кханда“), свеченост на иницијација позната како *амрит*, од денот на нивното започнување се познати како *Калса Амритдари Сики* и секогаш мора да имаат пет к на нивното тело:

# *[[Кеш (Сики)|кеш]]*, неострижена коса, покриена со *[[дастар]]*, позната и како турбан;
# *[[Кара (Сики)|кара]]*, железна или челична нараквица;
# *[[кипран]]*, меч налик на бодеж што се носи во ремен *гатра* или појас *камал касар*;
# *[[Качар (Сики)|качар]]*, памучна долна облека и
# *[[канга]]*, мал дрвен чешел.

Регионот Пенџаб на Индискиот Потконтинент бил историска татковина на Сиките, управувана од Сиките во значителен дел од 18 и 19 век. Денес, државата Пенџаб во Североисточна Индија е претежно населена со Сики, а има значајни заедници на Сики ширум светот. Многу земји, како што е Обединетото Кралство, ги признаваат Сиките како верска заедница во нивните пописи, а од 2020 година Сиките се сметаат за посебна етничка група во Соединетите Американски Држави.

## Наводи

Категорија:Сикизам
Категорија:Сики
Категорија:Етнорелигиски групи
Кунг-фу Панда

**Кунг-фу Панда** () — американски анимиран филм од 2008 година. Филмот е во режија на Џон Стивенсон и Марк Озборн и продуциран од Мелиса Каб. Во главната улога се наоѓа Џек Блек како По (Кунг-фу Панда). Филмот е продуциран во студиото на DreamWorks Animation во Глендејл, Калифорнија, а дистрибуиран од Paramount Pictures. На главните ликови покрај Џек Блек како По, гласовите ги позајмиле, Дастин Хофман, Анџелина Џоли, Луси Лу, Сет Роген, Дејвид Крос и Ијан Макшејн. Дејството е поставено во античка Кина, и се работи за дебелата џиновска панда која сака да стане кунг-фу воин. Откако се предвидува дека многу страшен воин ќе избега од затвор, на По му е претскажано да стане Змејов воин, на негово големо изненадување, како и на разочарување на веќе искусните кунг-фу воини.

Иако коцептот за „Кунг-фу Панда“ бил планиран уште од 1993, работата на филмот не започнала сè до 2004. Идејата за филмот била значната од Мајкл Леченс, извршител на DreamWorks Animation. Филмот во почетокот бил планиран да биде пародија, но режисерот Стивенсон одлучил наместо тоа, да снима акционо-комичен филм со боречки вештини во духот на акционото кино на Хонгконг кое го вклучува херојското патување на раскажувачки архетип за главниот лик. Компјутерската анимација во филмот е посложена од која било друга анимација на DreamWorks, досега. Како и со повеќето анимирани филмови на DreamWorks, Ханс Зимер (овој пат соработувајќи со Џон Повел) ја направил музиката за *Kung Fu Panda*. Тој ја посетил Кина за да ја апсорбира кинеската култура и да го запознае Меѓународниот кинески симфониски оркестар како дел од неговата подготовка.

*Кунг-фу Панда* премиерно се прикажуваше во САД на 1 јуни 2008 и оттогаш се има здобиено со многу поволни критики.

## Цитати

Угвеј:

## Наводи

## Надворешни врски
* Официјално мрежно место
* 
* 
* Трејлери на Apple.com

Категорија:Филмови на Дримворкс
Категорија:Филмови од 2008 година
Категорија:Цртани филмови
Категорија:Филмови на англиски јазик
Категорија:Комични филмови
Арпад Ело

мини|десно|Арпад Ело
**Арпад Емрик Ело** (унгарски:*Élő Árpád Imre*) (роден на  во Еѓазаскесо, Унгарија - починал на  во Брукфилф, САД) бил унгарско-американски физичар, статистичар шаховски мајстор со еврејско потекло. Тој е создавачот на Еловиот рејтинг систем, кој бил именуван по него, а има широка примена во игрите за двајца, како што е шахот.

## Животопис

Арпад Емрик Ело се родил во Еѓазаскесо, во близина на градот Папа во Унгарија. Кога имал само 10 години, неговото семејство се преселило во САД. Ело дипломирал на факултетот за природни науки при универзитетот во Чикаго. Во периодот од 1926 до 1949 година, тој работел како професор по физика на универзитетот Маркет во Милвоки. Ело бил и шаховски мајстор, кој во 1930-тите бил најсилниот шахист во Милвоки, кој во тоа време бил еден од водечките шаховски градви во САД. Тој бил првак во шах на сојузната држава Висконсин 8 пати (1935, 1938, 1940, 1942, 1945, 1950 и 1961). Од 1935 до 1937 година, Арпад Ело бил претседател на американската шаховска федерација, која била претходник на шаховската федерација на САД. Од 1972 до 1980, тој бил секретар на квалификационата комисија на ФИДЕ.

Ело починал на 5 ноември 1992 во Брукфилд, САД.

## Елов рејтинг систем

Ело е најпознат по негвите сестими за одредување на рејтингот на шахистите. Оригиналниот рејтинг систем во шахот бил воведен во 1950 од страна на Кенет Харкнес, кој бил бизнис менаџер на Шаховската федерација на САД. Од 1960, користејќи ги основите на рејтинг системот на Харкнес, Ело започнал да го развива својот систем на вреднување. Тој вовел формула, која се засновала на основите на статистика и која ја подобрила постоечката формула на Харкнес. Новиот рејтинг систем бил претставен и потврден на конференција на шаховската федерација на САД во Сент Луис во 1960 г.

Во 1970, челниците на ФИДЕ ја одобриле употребата на рејтинг системот на Ело. Од тогаш, па сè до средината на 1980-тите, самиот Ело ги вршел прсметките. Во тоа време, пресметките биле полесни, бидејќи според ФИДЕ, рејтинг имале помалку од 2000 шахисти.

Од средината на 1980-тите, па наваму, пресметките на рејтингот на шахистите, ФИДЕ го вршела според рејтинг системот на Ело, но таа задача повеќе не ја извршувал лично тој. ФИДЕ додала и правила, наречени „квалификации за рејтинг“ за нејзините арбитри во пресметувањето на рејтингот (границата од 2200 бода, која е најниската граница на бодови за еден мајстор) на шахистите, кои победиле во над 50% од партиите кои ги одиграли на официјаните турнири, како што на пример биле Шаховските олимпијади. Ело и останатите приговарале на ваквите правила воспоставени од ФИДЕ и ја обвиниле светската шаховска федерација дека овие промени имаат политичка позадина.

## Поврзано
* Елов рејтинг систем

## Наводи

## Книги
* *The Rating of Chessplayers, Past and Present* (1978), Arco. ISBN 0-668-04721-6

## Надворешни врски
* 

Категорија:Унгарски шахисти
Категорија:Американски шахисти
Категорија:Унгарски физичари
Категорија:Американски физичари
Категорија:Унгарски статистичари
Категорија:Американски статистичари
Категорија:Унгарски Евреи
Љубовно лето

**Љубовно лето** (шпански јазик: **Verano de Amor**) е мексиканска теленовела. Тинејџерската новела е римејк на аргентинската серија од 1998 година под продукцијата на Крис Морена, **“Verano del 98”**. Во мексиканската верзија главната улога ѝ припадна на популарната мексиканска глумица и пејачка Дулсе Марија, позната од групата РБД.

## Дејство
1999. година група деца го поминуваат својот последен ден од летните празници и се заколнуваат на вечно пријателство. Се колнат дека ќе се најдат на истото место за 10 години. Времето поминува и вечното лето се претвора во ноќна мора. Чувствата и невиноста се претвораат во очај и неверица.

2009. година, Данте излегува од затвор и се враќа во соседството Тлакоталпан за да им се одмазди на личностите кои биле дел од неговото минато. Меѓу нив се сестрите Палма: големата љубов на Данте, Флора и нејзината сестра Зое. Данте не ни помислува дека има син. Односот помеѓу сестрите е нарушен сè од моментот кога загинува нивната мајка. Зое е заљубена во својот најдобар пријател Дилан Морета, заради кој тивко пати. Дилан е момче кој е потполно заљубен во филмографијата, и потполно е неспремен за големите одговорности кои ги носи животот. Тој пак е заљубен во новата италијанска сосетка, амбициозната Исабела Рока, внуката на господинот Вито и г-ѓата Аура. Сите свои тајни ќе ѝ ги раскаже на својата најдобра пријателка Зое, но не ни претпоставува дека таа ќе ги искористи.

Најдобриот пријател на Дилан е Балдомеро Олмос, убаво момче, женкар, кој ја обожава музиката и свири контра бас во рок група. Братот на Исабела Енцо исто така се наоѓа во групата, а во него е заљубена Рената. Балдомеро пак ѝ е дечко на Луца, но на својата работа се заљубува во Софија, жена која по години може да биде негова мајка. Софија пати од понижување на сопругот Отон кој во друштвото ја претставува како форензичарка. Балдомеро ќе направи сè за да докаже дека тој е вистинскиот маж во нејзиниот живот, но проблемот настанува кога во Балдомеро се заљубува Дана, ќерката на Софија. Балдомеро живее со својата фамилија: мајката Рејна се прави болна за нејзините деца да бидат покрај неа, сестрата Беренисе е девојка која се однесува како момче, а другата сестра е Миранда, која е хипи и работи како келнерка во Bikini’s Bar, чиј газда е починатиот Роберто. Миранда таму ќе го запознае Мауро, синот на господин Отон.

Дали нашите јунаци ќе преживеат уште едно жешко љубовно лето?

## Улоги

## Надворешни врски
* Официјално мрежно место 

Категорија:Мексикански телевизиски серии
Категорија:Теленовели
Quo vadis

*За други употреби види [[Кво вадис (појаснување)]]*

[мини|288px|''[Domine quo vadis? (Анибале Карачи)|Domine quo vadis?* (1602) од [[Анибале Карачи]]]]
*'Quo vadis, Domine?** (''Каде одиш, Господе?'') е прашањето кое според легендата го поставил Свети Петар, при прогонот на христијаните од [[Рим]], во времето на владеење на римскиот цар [[Нерон]] (54-68 н.е.), кога го сретнал [[Исус Христос]] на Вија Алија (''Via Appia''), на тоа прашање Исус му одговорил: **Venio Romam iterum crucifigi*' (*Одам повторно да бидам распнат''). Тој одговор го натерало Свети Петар да се врати во Рим и да продолжи со своето учење, каде подоцна бил мачен и каде починал. На местото каде што се сретнале подоцна е подигната црква Кво вадис.

Денеска ова прашање го поставуваме кога сакаме некому да кажеме дека избрал погрешен пат.

Категорија:Латински изрази
Категорија:Библиски изрази
Јакутск

**Јакутск** (; , []) — град во рускиот далечен исток, сместен не некаде 4° (450&nbsp;км) под поларникот. Тој е главен град на Јакутија, Русија. Градот се наоѓа на реката Лена. Има два аеродрома: Аеродром Јакутск и Аеродром Маган. Населениeто во градот изнесува: 210.642 (2002 попис); 186.626 (1989 попис).

## Збратимени градови
*  Чангвон, Јужна Кореја.
*  Фербенкс, Алјаска, САД.
*  Харбин, НР Кина.
*  Мурајама, Јапонија.
*  Јелоунајф, Канада.

## Галерија

Image:Jakutsk theater.jpg|Плоштадот Ојунски.
Image:Lena River near Yakutsk (synchroswimr).jpg|Реката Лена во Јакутск
Image:Y-ostrog.jpg|Кулата *острог*
Image:kulakovskystreet.jpg|Улуцата Кулаковски навечер


## Наводи

## Надворешни врски

* First social network of Yakutsk city 
* Flickr photos tagged Yakutsk
* Yakutsk State University
* Lena Pillars  at Natural Heritage Protection Fund
* Some photos of Yakutsk 
* Yakutsk past and present : a photo gallery at the Ministry of Construction of the Sakha Republic website 
* Yakutsk at AskYakutia.com

Категорија:Јакутија
Категорија:Градови во Русија
Категорија:Населени места основани во 1632 година
Категорија:Далечен Исток (Русија)
Limp Bizkit

**Limp Bizkit** (се изговара *Лимп Бизкит*) — американска ну-метал група од Џексонвил (Флорида). Бендот е комерцијално доста успешен, со продадени преку 35 милиони албуми во светот.

## Наводи

## Надворешни врски
* 

Категорија:Американски ну метал музички групи
Категорија:Рап метал музички групи
Категорија:Музички групи основани во 1994 година
Расалхаг

**Расалхаг** или **Алфа Змијоносец** (α Oph / α Ophiuchi) е најсјајна ѕвезда во соѕвездието Змијоносец.

Расалхаг има привидна величина од +2,08, и има ѕвездена класификација A5. Се наоѓа на околу 47 светлосни години од Земјата.

Името Расалхаг доаѓа од арапското **رأس الحية** (*raʾs al-ḥayyah*), со значење „главата на кротителот на змии“. Во астрологијата е позната како една од неподвижните ѕвезди, која носи несреќа поради жени (или несреќен брак).

## Наводи

Категорија:Змијоносец (соѕвездие)
Категорија:Именувани ѕвезди
Категорија:HD-објекти
Категорија:HR-објекти
Категорија:HIP-објекти
Категорија:Бајерови објекти
Категорија:Глизеови објекти
Категорија:Флемстидови објекти
Категорија:Тела од Бонскиот преглед
Категорија:Двојни ѕвезди
Категорија:Бели џинови
Категорија:Портокалови џуџиња
Категорија:Бели подџинови
Прокион

**Прокион** (α CMi / α Canis Minoris) е најсјајната ѕвезда во соѕвездието Мало Куче. Со голо око се гледа како да е една ѕвезда, седма најсјајна ѕвезда на ноќното небо, со привидна величина од 0,34. Ова е всушност двоен ѕвезден систем, што се состои од бела главна ѕвезда со ѕвездена класификација F5 IV-V, наречена **Прокион A**, и помалку светло бело џуџе со спектрален тип DA, наречено **Прокион B**. Прокион е една од нашите најблиски ѕвезди.

Прокион има теме на зимскиот триаголник, заедно со Сириус и Бетелгез.

## Поврзано
* Список на најсјајни ѕвезди
* Список на најблиски ѕвезди

## Наводи

## Надворешни врски
* Прокион  — Станица „Сол“ 

Категорија:Мало Куче (соѕвездие)
Прокион
Прокион
Категорија:Двојни ѕвезди
Категорија:Бели џуџиња
Категорија:HD-објекти
Категорија:HR-објекти
Категорија:HIP-објекти
Категорија:Глизеови објекти
Категорија:Астрономски тела откриени во 1979 година
Категорија:Бајерови објекти
Категорија:Флемстидови објекти
Категорија:Тела од Бонскиот преглед
Категорија:Астрономски тела познати од стариот век
Категорија:Месен Меур
Категорија:Ѕвезди од главната низа од типот F
Категорија:Жолтобели подџинови
Категорија:TIC-објекти
Денеб

**Денеб** (α Cyg / α Cygni) е најсјајната ѕвезда во соѕвездието Лебед и има вертекс во летниот триаголник. Таа е 19-та најсјајна ѕвезда на ноќното небо, со привидна ѕвездена величина од 1,25. Денеб е бел суперџин и е една од најлуминозните познати ѕвезди. Позната е, односно била позната, по многу други имиња, меѓу кои: **Аридед**, **Дениб Адиге** и **Аридиф**, кои денес се заборавени.

## Наводи

Категорија:Лебед (соѕвездие)
Денеб
Категорија:Именувани ѕвезди
Категорија:HD-објекти
Категорија:HR-објекти
Категорија:HIP-објекти
Категорија:Бајерови објекти
Категорија:Флемстидови објекти
Категорија:Тела од Бонскиот преглед
Категорија:Променливи ѕвезди од типот на Алфа Лебед
Категорија:Ѕвезди со оддавни линии
Категорија:Севернополарни ѕвезди
Бета Кит

**Бета Кит** или **Денеб Кајтос** (β Cet / β Ceti) е најсјајна ѕвезда во соѕвездието Кит. Иако има Бајерова ознака „бета“, всушност е посјајна од ѕвездата со ознака „алфа“ - Алфа Кит. Позната е и по името **Дифда**.

Името ѝ доаѓа од арапското **الضفدع الثاني** *aḍ-ḍafdaʿ aṯ-ṯānī*, со значење „опашката на китот“ или **Дифда** „втора жаба“ („првата жаба“ е Фомалхаут).

## Надворешни врски
* Денеб Кајтос
* Beta Ceti: Giant Star's Corona Brightens with Age

Категорија:Ѕвезди
Категорија:Кит (соѕвездие)
Категорија:Именувани ѕвезди
Категорија:HD-објекти
Категорија:HR-објекти
Категорија:HIP-објекти
Категорија:Глизеови објекти
Категорија:Бајерови објекти
Категорија:Флемстидови објекти
Категорија:Тела од Бонскиот преглед
Категорија:Портокалови џинови
Категорија:Претпоставени променливи ѕвезди
Јелоунајф

**Јелоунајф** (англиски: *Yellowknife* () — град во Канада со население од 18.700) жители. Главен град е на Северозападните Територии. Градот за првпат е населен во 1935, веднаш по откривањето на злато во областа.

## Наводи

## Надворешни врски
* City of Yellowknife website
* Entry about Yellowknife Airport on the Canadian Owners and Pilots Association's ''Places to Fly'' Airport Directory
* Fly over Yellowknife using GoogleMaps images 
* Prince of Wales Northern Heritage Centre 
* 1934 Cyril John “Yellowknife Johnny” Baker NWT Historical Timeline, Prince of Wales Northern Heritage Centre

[лево|350п|thumb|[Поларна светлина над Јелоунајф]]

Категорија:Градови во Канада
Категорија:Северозападни Територии
Категорија:Населени места основани во 1936 година
Спика

thumb|250px|right|Како да се најде Спика на ноќното небо.
**Спика** (*Spica*) позната и како **Ариста** (α Vir / α Virginis) — најсјајна ѕвезда во соѕвездието Девица, и 15-та најсјајна ѕвезда на ноќното небо. Се наоѓа на 260 светлосни години од Земјата. Оваа ѕвезда е син џин, променлива ѕвезда од типот Beta Cephei.

## Историја на набљудувањата

За Спика се верува дека е ѕвезда која Хипарх ја искористил за да ја открие појавата прецесијата на рамноденицата. Храмот на Менат (порано Хатор) во Теба бил изграден во 3200 година п.н.е., и свртен кон Спика, но со време, поради прецесијата, забележливо е изместувањето на линијата што ја имале ѕвездата и храмот. Никола Коперник направил многу забелешки во врска со оваа ѕвезда, при неговото проучување на прецесијата.

## Особености
Спика е сјајна ѕвезда, чија привидна величина се движи меѓу +0,92 и +1,04, со вртежен период од 4,0142 дена. Таа е променлива ѕвезда од типот Бета Кефеј. Сјајноста ѝ е 2.300 пати поголема од онаа на нашето Сонце. Спика е двојна ѕвезда, а растојанието меѓу двете ѕвезди е толку мало што речиси и не се забележуваат како две, туку како една.

## Видливост
Бидејќи е сместена блиску до еклиптиката, Спика може да биде затемнета од Месечината и понекогаш од некои од планетите. Последното затемнување на Спика се случило кога Венера поминала пред ѕвездата (гледано од Земјата) на 10 ноември 1783 година. Наредното затемнување ќе се случи на 2 септември 2197 година, кога Венера повторно ќе помине пред Спика. Сонцето поминува на околу 2º северно од Спика секоја година околу 16 октомври.

Најлесниот начин да се најде Спика на ноќното небо е да се следи линијата на седумте ѕвезди од соѕвездието Голема Мечка до Арктур, а потоа да се додаде истата должина и ќе се дојде до Спика.

## Етимологија и значење
Името „Спика“ доаѓа од латинското *spīca virginis* „Клас жито на Девицата“ (обично се мисли на пченица). Во кинеската астрономија, оваа ѕвезда е позната како *Jiao Xiu 1* (角宿一). Во хиндуистичкиот календар, Спика се нарекува „Накшатра Читра“.

Во астрологијата, Спика е една од неподвижните ѕвезди, со значење смарагд која носи неограничена добра среќа. Корнелиус Агрипа кабалистичкиот симбол за Спика Податотека:Agrippa1531 Spica.png го посветил на Хермес Трисмегист.

## Наводи

* https://web.archive.org/web/20040615093110/http://www.space.com/spacewatch/spica_virgo_040611.html

## Надворешни врски
* Каталог на сјајни ѕвезди

Категорија:Девица (соѕвездие)
Категорија:Двојни ѕвезди
Категорија:Ѕвезди
Категорија:Именувани ѕвезди
Категорија:HD-објекти
Категорија:HR-објекти
Категорија:HIP-објекти
Категорија:Вртечки елипсоидни променливи ѕвезди
Категорија:Бајерови објекти
Категорија:Флемстидови објекти
Категорија:Тела од Бонскиот преглед
Категорија:Бело-сини џинови
Категорија:Бело-сини подџинови
Категорија:Ѕвезди од главната низа од типот B
Категорија:Бета-кефеиди
Фомалхаут b

**Фомалхаут b** или **Дагон** — вонсончева планета оддалечена околу 25 светлосни години од нас, се наоѓа во соѕвездието Јужна Риба. Планетата е откриена како кружи околу главната ѕвезда Фомалхаут во 2008 година, на фотографија направена од телескопот „Хабл“. Дагон и трите планети околу HR 8799, кои се откриени едноподруго, се првите вонсончеви планети чија орбита е потврдена преку фотографија.

## Наводи

## Надворешни врски
* Preprint of discovery paper 
* Preprint of prediction paper 

Категорија:Јужна Риба (соѕвездие)
Категорија:Вонсончеви планети
Категорија:HD-објекти
Категорија:Астрономски тела откриени во 2008 година
Список на ѕвезди во соѕвездието Јужна Риба

Ова е список на позначајни ѕвезди во соѕвездието **[[Јужна Риба (соѕвездие)|Јужна Риба]]**, надолно подредени според сјајноста.

## Поврзано
* Список на ѕвезди по соѕвездие

## Наводи

## Извори
*
*
*
*
*


Јужна Риба
Јужна Риба (соѕвездие)

**Јужна Риба** (лат. *Piscis Austrinus* или *Piscis Australis*, **PsA**) — соѕвездие. Сместено е спротивно од соѕвездието Риби. На почетокот на XX век ова соѕвездие било познато и како *Piscis Notius*. Соѕвездието Јужна Риба е едно од 48-те соѕвездија забележани од Птоломеј. Негова најсјајна ѕвезда е Фомалхаут.

## Забележливи одлики
Фомалхаут има придружник — Фомалхаут b, која е првата вонсончева планета која е откриена благодарение на телескопот Хабл.

## Наводи
* Ian Ridpath and Wil Tirion (2007). *Stars and Planets Guide*, Collins, London. ISBN 978-0007251209. Princeton University Press, Princeton. ISBN 978-0691135564.

## Надворешни врски

* Фотографски водич низ соѕвездието: Јужна Риба
* Ѕвездени приказни – Јужна Риба
* Јужна Риба 


Категорија:Соѕвездија
Категорија:Јужни соѕвездија
Категорија:Соѕвездија забележани од Птоломеј
Категорија:Западни соѕвездија
Ѕвездена ноќ

***Ѕвездена ноќ*** () е слика на познатиот холандски постимпресионсист Винсент ван Гог. На сликата е претставен погледот од прозорецот на собата во санаториумот во кој уметникот престојувал. Сликата е насликана во дневни услови по сеќавање. Од 1941 година претставува дел од колекцијата на Музејот на модерна уметност во Њујорк, САД. Оваа слика се смета за ремек-дело на Ван Гог.

## Генеза
thumb|десно|Скица делото направена од Ван Гог откако сликата била нацртана. Во средината на септември 1889 после тешката криза која уметникот ја имал (и која траела од средината на јули до крајот на август) решил да го вклучи неговото *Истражување на ноќта* во следните свои дела кои планирал да му ги испрати на својот брат Тео во Париз. Во едно од своите писма до својот брат тој кажува дека не е задоволен од сликата.

## Инспирација за други уметници
Сликата *Ѕвездена ноќ* претставувала инспирација за повеќе уметници:
* Францускиот композитор Анри Дитије (Henri Dutilleux) напишал оркестарска композиција под наслов „*Стебла, бегство, движења*“;
* Американската поетеса Ан Секстон има напишано поема под наслов „Ѕвездената ноќ“;
* Канадскиот композитор Џанкарло Скалија има напишано композиција за пијано под истиот наслов;
* Песната „*Винсент*“ на Дон Меклин е, исто така, инспирирана од ова дело и започнува со зборовите „Starry, Starry Night...“.

## Галерија

Image:Van-gogh-starry-night-left.jpg
Image:Van-gogh-starry-night-upper-right.jpg
Image:Van-gogh-starry-night-lower-right.jpg
Image:Starry-night-in-moma-gallery.jpg


## Наводи


## Надворешни врски
* Starry Night'' in the MoMA Online Collection
* smARThistory: van Gogh's ''Starry Night'' 
* Multimedia study of van Gogh, McLean and Sexton
* On Exhibit at the Van Gogh Museum in Amsterdam February 13-June 7 2009, retrieved 31 јануари, 2009 

Категорија:Уметнички слики
Категорија:Слики од Ван Гог
Категорија:Постимпресионизам
Категорија:Холандска уметност
Маратон

мини|десно|300п|Маратон
**Маратон** е трка на патека долга 42,195 километри воведена на Летните олимписки игри - 1896 во Атина, за спомен на војникот што трчал од Маратонско поле до Атина за да извести за победата на Грците над Персијците 490 п.н.е.. По пристигањето во Атина, гласникот умрел. Должината на патот што го поминал тој е земена за должина на маратонот што е ставен во програмата на сите поголеми меѓународни атлетски натпревари.

Светскиот рекордер во маратон е Патрик Макау од Кенија со време од 2:03:38 што изнесува просечна брзина од 20,48 км/ч. 

Категорија:Атлетика
Крма (соѕвездие)

**Крма** (лат. *Puppis*, **Pup**) — соѕвездие на јужното небо. Неговото латинско име означува „крма на брод“, и првобитно било дел од поголемото соѕвездие, Брод Арго (*Argo Navis*), кое подоцна е поделено на три дела. Останатите соѕвездија се: Кобилица и Едро. Соѕвездието Крма е најголемото од трите.

## Особености
### Ѕвезди со имиња

### Планетарни системи
Пронајдени се неколку системи со вонсончеви планети околу ѕвездите во ова соѕвездие, меѓу кои:

* На 1 јули 2003 година, пронајдена е планета која кружи околу ѕвездата HD 70642. Овој планетарен систем е налик на Јупитер со широка орбита и долг период на орбитирање.
* На 17 мај 2006 година, откриено е дека HD 69830 (најблиската ѕвезда од ова соѕвездие) има три планети со големина на Нептун, што претставува првиот повеќеѕвезден систем во кој нема планета налик на Јупитер или на Сатурн. Таа ѕвезда исто така има и астероиден појас во реонот меѓу средната и надворешната.
* На 21 јуни 2007 година, пронајдена е првата планета во ѕвезденото јато NGC 2423, околу ѕвездата која е црвен џин - NGC 2423-3. Планетата е најмалку 10,6 пати поголема од Јупитер и орбитира на растојание од 2,1 ае.
* На 22 септември 2008 година, пронајдени се две планети налик на Јупитер околу HD 60532. HD 60532 b има минимална маса од 1,03 MJ, орбитира на 0,759 ае, а ѝ требаат 201,3 дена за да ја помине целата орбита. HD 60532 c има минимална маса од 2,46 MJ, орбитира на растојание од 1,58 ае, а ѝ требаат 604 дена за да ја помине целата орбита.

## Наводи
* Ian Ridpath and Wil Tirion (2007). *Stars and Planets Guide*, Collins, London. ISBN 978-0007251209. Princeton University Press, Princeton. ISBN 978-0691135564.
* Richard Hinckley Allen, *Star Names, Their Lore and Legend*, New York , Dover.

## Надворешни врски

* Фотографски водич низ соѕвездието: Крма


Категорија:Соѕвездија
Категорија:Јужни соѕвездија
Категорија:Источни соѕвездија
Наос (ѕвезда)

**Наос** или **Зета Пупис** (**Zeta Puppis** / ζ Pup / ζ Puppis) е ѕвезда во соѕвездието Крма. Позната е по имињата *Наос* („Naos" од грчки *ναύς* „брод“) и *Сухаил Хадар* („Suhail Hadar“ од арапски, „светла ѕвезда на тлото“).

Нејзиниот спектрален тип е O5Ia, што значи дека ова е екстремно жешка ѕвезда. Таа е една од ретките ѕвезди на ноќното небо од типот „O“ што се гледаат со голо око. Температурата на површината ѝ е 42.400 K, а масата 59 сончеви маси.

За разлика од многу други ѕвезди на толкава далечина, за Зета Пупис се знаат точните параметри, а се знае и дека потекнува од реонот со молекуларен облак во соѕвездието Едро. Според тоа, за оваа ѕвезда можеме точно да ја одредиме оддалеченоста, што на пример не можеме за ѕвездата Денеб.

Зета Пупис е есктремно сина суперџин ѕвезда, една од најсјајните ѕвезди во нашиот Млечен Пат. Визуелно е 21.000 пати помоќна од нашето Сонце, но бидејќи е екстремно сина ѕвезда, поголемиот дел од нејзиното електромагнетно зрачење е ултравиолетово. Сините ѕвезди не се многу големи, па така и Наос не е исклучок, околу 20 пати е поголем од сончевиот полупречник. Во тој поглед најголеми се црвените џинови, како што е Бетелгез на пример.

За неколку илјади години, Наос ќе се излади и ќе се претвори во црвен суперџин, и ќе мине низ спектралните типови: B, A, F, G, K, и M. Кога ќе се случи ова, гледано од Земјата, Наос ќе биде една од најсјајните ѕвезди на небото. За 2 милиони години, Наос ќе се претвори во црвен суперџин од типот M5, а се прептоставува дека на крајот ќе експлодира во хипернова толку моќно и сјајно, што ќе се види на небото посјајно од полна Месечина.

## Наводи

* 

Категорија:Крма (соѕвездие)
Категорија:Ѕвезди суперџинови
Категорија:Именувани ѕвезди
Категорија:HD-објекти
Категорија:HR-објекти
Категорија:HIP-објекти
Категорија:Бајерови објекти
Категорија:Тела од Бонскиот преглед
Категорија:Променливи ѕвезди од типот на Алфа Лебед
Категорија:Сини суперџинови
Категорија:Ѕвезди со оддавни линии
Категорија:Ѕвезди-бегалки
Наос

**Наос** (старогрчки:  или ), е внатрешна просторија во храмовите во класичната архитектура, или продавница завртена кон улицата во римската архитектура (види домус).

Во Стариот Египет во наосот биле сместени култните скулптури на боговите и се верувало дека тука навистина живее Бог.

Во почетокот наосот бил изработуван од дрво а подоцна од камен.

Во православието наосот означува дел од црквата каде се наоѓаат верниците за време на богослужењето. Наосот е одвоен од олтарот со иконостас.

## Слики

Слика:Temple of Edfu sanctuary.jpg|Наос во храмот на богот Хор во Египтет
Слика:Peripteros-Plan-Cella-bjs.png|Основа на храм со осенчен наос
Слика:Mittelschiff.svg|Среден брод во црква


## Наводи

Категорија:Египетска уметност
Категорија:Римска уметност
Категорија:Архитектура
Категорија:Грцизми
Александар Курлјандски

мини|Александар Ефимович Курлјандски
**Александар Ефимович Курлјандски** (руски: Александр Ефимович Курляндский) ( - ) е светски писател, сценарист, популарен детски писател, добитник на Државната награда на СССР во 1988 година.

## Поврзано
* Авторгаф. Пожелания Всемирному клубу одесситов 

## Наводи

Категорија:Добитници на Државната награда на СССР
Категорија:Луѓе од Москва
Категорија:Починати во 2020 година
Категорија:Починати во Москва
Список на анархисти

* Михаил Бакунин
* Петар Кропоткин
* Пјер Жозеф Прудон
* Ерико Малатеста
* Ема Голдман
* Александар Беркман
* Нестор Махно
* Буенавентура Дурути
* Мјуреј Букчин
* Лав Николаевич Толстој
* Михаил Герџиков
* Спиро Гулапчев
* Ноам Чомски
* Макс Штирнер
* Петар Манџуков
* Рудолф Рокер
* Елизе Рекли
* Петар Аршинов
* Ба Џин
* Волтерин де Клер
* Франциско Ферер
* Лујџи Галеани
* Даниел Герин
* Рикардо Флорес Магон
* Г. П. Максимов
* Алберт Мелцер
* Луиз Мишел
* Федерика Монцени
* Јохан Мост
* Макс Нетлау
* Хуан Гарсија Оливер
* Алберт Парсонс
* Луси Парсонс
* Слави Мерџанов
* Јордан Поп Јорданов

Категорија:Анархисти
Црква „Св. Архангел Михаил“ - Виница

**„Свети Архангел Михаил“** — православен храм во градот Виница, Источна Македонија.

## Историја
Црквата е една од поголемите цркви во Виничко и се наоѓа во центарот на градот Виница. Црквата е посветена на Св.Архангел Михаил. Изградена е во 1850 год. за што сведочи мермерната плоча со натпис над влезната врата, во која се споменува годината на ѕидањето, 1850, султанот Меџид Абдула и археопископот Климент. Не е утврдено дали црквата е градена тогаш или само обновена. Во 1970 год. е срушена и на истото место во 1973 год. е изградена поголема трикорабна базилика со полукружна апсида одвнатре и седмострана однадвор. Направена е од кршен камен и малтер и со дрвен рамен таван. Со новите доградувања црквата добила нагласена издолжена форма.

## Живопис
Фрескоживописана е во 20 век од страна на ликовниот уметник Цветков Венко од Штип. Над западниот влез е украсена со мозаик на кој е прикажан Св. Архангел Михаил. 
Црквата има регистрирано 96 икони, од кои 69 се на дрвениот иконостас изработени во 19 век. Две икони се датирани. “Св. Теодор Тирон” од 1890&nbsp;г. , и “Св. Богородица со Христос” од 1899&nbsp;г. Иконата на кој е претставен Св. Пантелејмон од 1890&nbsp;г. е реставрирана во 1917&nbsp;г.

## Поврзано
Црквата својот патрон го прославува на 21 Ноември на денот на Св. Архангел Михаил. Светител на тие простори бил почитуван уште во ранохристијанскиот период и на кој е посветена теракотна икона Св. Архангел Михаил.
Црквата располага со сопствена библиотека.
## Галерија

Податотека:Vinica crkva Sv.Arh.Mihail  2008.JPG|Соборниот Храм Св.Архангел Михаил
Податотека:Sv.Arhangel Mihail2.jpg|Влезот
Податотека:Sv. Arhangel Mihailo Vinicki 016.JPG|Внатрешноста на храмот
Податотека:Sv. Arhangel Mihailo Vinicki 08.JPG|Дел од фреските
Податотека:Св.Архангел Михаил 1857.jpg| црквата во 1857 година


## Наводи

## Надворешни врски

Категорија:Цркви во Виница
Категорија:Цркви на Македонската православна црква
Виница
Флорида (департман)

**Флорида** *([[шпански]]: Florida)* е департмант (*departamento*) на Уругвај. Главен град е Флорида. Департманот брои нешто под 70.000 жители.

## Градови

(Список на градови со повеќе од 1.000 жители - податоци од пописот од 2004 година)

thumb|лево|400px|Естансија

Категорија:Департмани во Уругвај
Категорија:Флорида (департман)
Анри I

}
**Анри I** (роден на 4 мај 1008 во Ремс - починал на 4 август 1060 во Витри-ен-Брие) бил крал на Франција од Капетинската династија. Тој бил син на кралот Робер II Побожниот. Бил крунисан во 1027 година, кога неговиот татко сè уште бил жив, со цел да се осигура неговото наследство

Категорија:Капетинска династија
Категорија:Кралеви на Франција
Категорија:Родени во 1031 година
Категорија:Починати во 1060 година
Категорија:Европски монарси од 11 век
Категорија:Родени во 1008 година